Document ID: 32011D0801

KOMISJONI RAKENDUSOTSUS,
30. november 2011,
millega kehtestatakse liidu rahaline toetus kulutuste jaoks, mis on tehtud seoses lammaste katarraalse palaviku vastase erakorralise vaktsineerimise kavadega Prantsusmaal 2007. ja 2008. aastal
(teatavaks tehtud numbri K(2011) 8727 all)
(Ainult prantsuskeelne tekst on autentne)
(2011/801/EL)
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 25. mai 2009. aasta otsust 2009/470/EÜ kulutuste kohta veterinaaria valdkonnas, (1) eriti selle artikli 3 lõikeid 3 ja 4 ning lõike 6 teist taanet,
ning arvestades järgmist:
(1)
Kooskõlas finantsmääruse artikliga 75 ja rakenduseeskirjade artikli 90 lõikega 1 eelneb liidu eelarvest kulukohustuse võtmisele rahastamisotsus, milles sätestatakse sellise meetme olulised osad, millega kaasneb kulude rahastamine eelarvest; rahastamisotsuse teeb institutsioon või asutus, kelle institutsioon on selleks volitanud.
(2)
Otsuses 2009/470/EÜ on sätestatud kord, millega reguleeritakse veterinaariaalastele erimeetmetele, sealhulgas erakorralistele meetmetele antavat liidu rahalist toetust. Et aidata kaasa lammaste katarraalse palaviku võimalikult kiirele likvideerimisele, peaks liit rahalise toetusega osalema liikmesriigi tehtud abikõlblike kulutuste kandmises. Kõnealuse otsuse artikli 3 lõike 6 teises taandes on sätestatud eeskirjad protsendimäära kohta, mida tuleb kohaldada liikmesriigi kantud kulutuste suhtes.
(3)
Komisjoni määrusega (EÜ) nr 349/2005 (2) on kehtestatud eeskirjad ühenduse toetuse osas erakorraliste ning teatavate loomahaiguste vastaste meetmete jaoks, mis on ette nähtud nõukogu otsuses 90/424/EMÜ. Kõnealuse määruse artiklis 3 on sätestatud eeskirjad liidu rahalise toetuse tingimustele vastavate kulutuste kohta.
(4)
Komisjoni otsusega 2008/655/EÜ (3), mida on muudetud otsusega 2009/19/EÜ (4), andis liit rahalist toetust Prantsusmaal 2007. ja 2008. aastal lammaste katarraalse palaviku vastu võitlemiseks võetud erakorralistele meetmetele.
(5)
Prantsusmaa esitas 31. märtsil 2009 ametliku hüvitisetaotluse, mis on sätestatud määruse (EÜ) nr 349/2005 artikli 7 lõigetes 1 ja 2.
(6)
Toidu- ja Veterinaarameti kontrollkäigul Prantsusmaale 24.-28. novembril 2008 täheldati mõningaid tehnilisi puudusi. Need puudused ei ohustanud siiski programmi üldist rakendamist ega tekitanud liidu eelarvele lisakulutusi.
(7)
Pärast Prantsusmaal 1.-4. detsembril 2009 tehtud finantskontrolli jõuti järeldusele, et Prantsusmaa esitatud kulud on abikõlblikud.
(8)
Komisjoni tähelepanekud, abikõlblike kulutuste arvutamise meetod ja lõplikud järeldused edastati Prantsusmaale 14. juulil 2011. aastal saadetud kirjaga.
(9)
Eeltoodud kaalutlusi silmas pidades tuleks nüüd vastavalt otsuse 2008/655/EÜ artikli 3 lõikele 2 kinnitada liidu rahalise toetuse kogusumma abikõlblike kulutuste katteks, mis tehti seoses lammaste katarraalse palaviku likvideerimisega Prantsusmaal 2007. ja 2008. aastal.
(10)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Liidu rahaline toetus kulutuste jaoks, mis tehti seoses lammaste katarraalse palaviku likvideerimisega Prantsusmaal 2007. ja 2008. aastal, on 23 162 004,20 eurot. Käesolev otsus kujutab endast rahastamisotsust finantsmääruse artikli 75 tähenduses.
Artikkel 2
Rahalise toetuse lõppmakse summa on 2 041 295,20 eurot.
Artikkel 3
Käesolev otsus on adresseeritud Prantsuse Vabariigile.
Brüssel, 30. november 2011

Labels: 5
0
6
18
15